 č. d. 319, 93582 Plášťovce – Palást

 Tel.: +421 908 123 456 info@cserkeszpark.sk www.cserkeszpark.sk

**Házirend**

Köszönjük, hogy az Ivánka-kastélyt választottad szálláshelyül! Célunk, hogy vendégeink jól érezzék magukat, és visszatérjenek hozzánk, ezért a zavartalan ittlét, és az épület megóvása érdekében az alábbi szabályok betartására kérünk.

1. Szobáink délután 16:00-tól foglalhatók el, a távozás napján déli 10:00-ig kérjük a kiköltözést. Korábbi érkezésre és későbbi távozásra is van lehetőség, de kérjük, ezt egyeztessétek a foglaláskor!
2. Kisebb csoportok esetén előfordulhat, hogy egyszerre több (de legfeljebb négy) csoport van elszállásolva a szálláshelyen. Kérünk, hogy a közös helyiségek (konyha, mosdók, nagyterem) használata kapcsán legyetek tekintettel egymásra!
3. Megérkezéskor a csoport vezetője letéti díj ellenében megkapja a kulcsokat. Távozáskor a kulcsok leadásakor ez a letéti díj visszajár. Amennyiben a kulcsok eltűntek vagy megrongálódtak, a letéti díj összegéből vonjuk le a kár költségeit. A letéti díj 25 Eur / kulcscsomó.
4. Érkezéskor kérünk, hogy töltsétek ki a *Bejelentő lapot* a vendégek adataival, valamint kérünk egy-egy aláírást is, hogy elfogadjátok a házirendünket. Az adatokat csak a saját nyilvántartásunkhoz használjuk, nem adjuk ki harmadik félnek.
5. A távozás napján kérünk, rakjatok rendet az igénybe vett helyiségekben, söpörjetek össze és, ha szükséges, akkor a szemetesládákat ürítsétek ki az udvaron található nagy szemetesekbe! Amennyiben a kastély ágyneműit használtátok, kérünk távozás előtt húzzátok le őket!
6. Az itt töltött időszak alatt kérünk, hogy vigyázzatok az épület értékeire, a berendezéseket pedig rendeltetésüknek megfelelően használjátok. Kérünk, hogy a szobák felszereléseit ne vigyétek ki az épületből! A nem rendeltetésszerű használatból fakadó károkért vagy balesetekért nem tudunk felelősséget vállalni.
7. A szálláshelyben, udvarán, ill. berendezéseiben okozott kárt meg kell téríteni.
8. Nap közben lehetőség van vendégeket fogadni, éjszakára maradó vendégek esetén azonban kérünk, egyeztessetek a gondnokkal!
9. A szálláshelyen található elektromos csatlakozók kizárólag kis fogyasztású eszközök (pl. laptop, telefontöltő) használatára alkalmasak. Kérünk, hogy a károk és balesetek megelőzése érdekében nagy áramigényű készülékeket ne csatlakoztassatok!
10. Szobáink nincsenek úgy kialakítva, hogy ott kényelmesen tudjatok étkezni, ezért kérünk, hogy erre a közösségi termet használjátok!
11. Munkaköréből fakadóan a gondnok jogosult a szálláshely területén tartózkodni.
12. Kérjük, használjátok a szelektív hulladékgyűjtőket rendeltetésszerűen! Közös érdekünk, hogy minél kevesebb hulladékot termeljünk.
13. Lehetőség szerint a szálláshelyen használjatok váltócipőt! A sáros cipőket minden esetben hagyjátok az előtérben elhelyezett cipőtárolóban, a tisztításukat pedig az udvaron végezzétek!
14. Kérjük, takarékoskodjatok az energiával! Ne világítsatok, ha már arra nincs szükség, ne folyassátok a vizet a szükségesnél tovább, valamint fűtési időszakban csak rövid, intenzív szellőztetést tartsatok!
15. Tűzrakás csak a kijelölt tűzhelyen megengedett. Gyúlékony anyagot tilos a kastély épületébe bevinni.
16. Ha napközben elhagyjátok a szálláshelyet, akkor zárjátok be a kastélyt, vagy több csoport ott tartózkodása esetén a saját szobáitokat! Az őrizetlenül hagyott értékekért felelősséget nem tudunk vállalni.
17. Este 22:00 és reggel 7:00 között kérünk, tartózkodjatok a más vendégeket, szomszédokat zavaró viselkedéstől!
18. Dohányozni csak az erre kijelölt helyen, az épületen kívül lehet.
19. 18 éven aluliak számára tilos az alkoholfogyasztás a szálláshely területén, 18 éven felüli vendégeinktől is kérjük a kulturált alkoholfogyasztást.
20. Kábítószer tárolása, fogyasztása és terjesztése szigorúan tilos és bűncselekménynek minősül, ehhez mérten tesszük meg a szükséges intézkedéseket.
21. Vakvezető kutya kivételével tilos állatot bevinni a kastély épületébe.
22. Kérjük, hogy amennyiben használni szeretnétek a mosógépet, arról egyeztessetek a gondokkal, várjátok meg az ő beleegyezését!
23. Tilos az üzemeltető engedély nélkül kereskedelmi tevékenységet folytatni, reklámozni, szerencsejátékot végezni.
24. A szálláshelyen az üzemeltető jogosult kép és hanganyag rögzítésére, és azok felhasználására a szálláshely bemutatásának céljából. Ha nem szeretnéd, ha szerepelnél ezeken az anyagokon, akkor ezt jelezd írásban a *Bejelentő lapon!*
25. A házirendet be nem tartó vendégeinket figyelmeztetés után kénytelen vagyunk eltávolítani vagy hatóság segítségével eltávolíttatni. A kiutasított szabálytalankodó vendég az üzemeltetővel szemben semmilyen követeléssel nem élhet.

A házirend nem azért készült, hogy korlátozzon, hanem hogy hosszú távon biztosíthassuk vendégeink számára a minél jobb körülményeket!

*Ha jól éreztétek magatokat nálunk, akkor kérlek, vigyétek jó hírét az Ivánka-kastélynak!*

**Rendkívüli eseménytől függően késedelem nélkül telefonon értesítendő:**

Mentők (baleset esetén): 155

Tűzoltóság (tűz esetén): 150

Rendőrség (rendbontás esetén): 158

Ált. segélyhívó (bármely esetben):112

Az épület gondnoka: +421 908 123 456